ข้อตกลงทางด้านการค้าของ 10 ประเทศภาคี ของสมาคมอาเซียน
ข้อตกลงการค้าที่ 10 ประเทศภาคีของสมาคมอาเซียนฝ่ายหนึ่ง กับออสเตรเลีย และนิวซีแลนด์อีกฝ่ายหนึ่งลงนามกันไปเมื่อเร็วๆ นี้เป็นที่มองเห็นกัน
นักธุรกิจทางเอเชียมองเห็นด้วยว่า ข้อตกลงการค้าเสรีที่สมาคมอาเซียนทำกับออสเตรเลียและนิวซีแลนด์นั้น ทำให้ฐานะของภาคเอเชียตะวันออกเฉียงใต้เข้มแข็งขึ้น ในยามที่จีนมีอิทธิพลทางเศรษฐกิจในภูมิภาคดังกล่าวมากยิ่งขึ้น หลังจากเจรจาต่อรองกันมาสองปี และการดำเนินกุศโลบายทางการทูตมาสิบปีข้อตกลงการค้าเสรีระหว่างสมาคมอาเซียน และออสเตรเลียกับนิวซีแลนด์ จะมีผลใช้บังคับอย่างเต็มที่ภายในปีพุทธศักราช2563 การที่นำเศรษฐกิจของออสเตรเลีย และของนิวซีแลนด์มาโยงเข้าไว้ด้วยจะทำให้ผลผลิตของภูมิภาคซึ่งมีวงเงิน สองล้านล้านเหรียญสหรัฐนั้น เพิ่มขึ้นอีกกว่าหกแสนสี่หมื่นล้านเหรียญสหรัฐขณะเดียวกันออสเตรเลีย และนิวซีแลนด์ จะเข้าถึงตลาดของสิบประเทศ ซึ่งมีประชากรรวมกันหกร้อยล้านคนนั้นได้สะดวกยิ่งขึ้นรัฐมนตรีว่าการกระทรวงการค้าออสเตรเลีย ไซม่อน ครีนผู้รู้สึกพอใจในข้อตกลงดังกล่าวมากกล่าวไว้ตอนนี้ว่าหลักการต่างๆ เรียบมาก การเข้าถึงตลาดจะสะดวกมากขึ้น และการลงเอยกันได้ในเรื่องดังกล่าว จะทำให้ขจัดภาษีศุลกากรหมดไปได้ราว 96 เปอร์เซ็นต์ ส่วนสมาชิกอาวุโสของคณะกรรมการการค้าออสเตรเลียรอด มอร์เฮ้าส์กล่าวไว้ตอนนี้ว่า ถ้ามีช่วงเวลาที่คนไม่ต้องการให้เปิดพรมแดนก็เห็นจะเป็นในช่วงที่เรากำลังเผชิญวิกฤติกาลการเงินอย่างในขณะนี้ และด้วยเหตุนี้ ข้อตกลงดังกล่าวจึงมีประโยชน์อย่างแน่นอน การลงเอยกันได้เกี่ยวกับข้อตกลงการค้าเสรีฉบับนี้มีขึ้นในยามที่ภาวะเศรษฐกิจโลกซบเซาทำให้การส่งออกของประเทศไทยลดลง เกือบ 30 เปอร์เซ็นต์ในเดือนมกราคมและนักเศรษฐศาสตร์กำลังพยากรณ์ว่า การเติบโตของเศรษฐกิจของภูมิภาคจะหดตัวตลอดปีนี้ ทั่วภูมิภาค อุตสาหกรรมการส่งออก และภาคการผลิตกำลังปลดคนงานลดชั่วโมงการทำงานและค่าจ้างเงินเดือนในการพยายามฝ่าวิกฤติกาลเศรษฐกิจครั้งนี้การที่เศรษฐกิจซวดเซดังกล่าว ทำให้มีเสียงเรียกร้องให้ปกป้องคุ้มครองผลประโยชน์ของประเทศตนอันเป็นเรื่องที่บรรดาผู้นำอาเซียนขัดทัดทาน ประธานของสภาธุรกิจมาเลเซีย-ออสเตรเลียซาอิน ยูซูฟกล่าวไว้ตอนนี้ว่า จังหวะเวลานับว่าสำคญอย่างยิ่งยวด เมื่อคำนึงถึงภาวะการเงินและเศรษฐกิจของโลกที่มืดมน ขณะนี้คนเราจะต้องดูสิ่งที่เป็นผลดีต่อภูมิภาคไม่มีเหตุผลสำหรับการตั้งข้อจำกัดกีดกัน ซึ่งไม่เป็นผลดีต่อการค้าเสรี แต่ข้อตกลงการค้าเสรีดังกล่าวทุกคนได้รับประโยชน์ เขามองเห็นว่าการเปิดตลาดภาคบริการการเงินการทำเหมือง โทรคมนาคม และภาคการก่อสร้างเป็นประโยชน์ต่อทั้งมาเลเซียและออสเตรเลีย ผลประการหนึ่งที่ได้รับจากข้อตกลงการค้าเสรีที่มีความสำคัญสำหรับสมาคมอาเซียน ได้แก่เรื่องที่สมาคมอาเซียนสามารถเข้าถึงเทคโนโลยีการพัฒนาเกี่ยวกับสถาบัน ความสนับสนุน และบริการด้านความชำนาญเฉพาะทางของออสเตรเลียและนิวซีแลนด์ได้มากขึ้น คุณจอห์น เปรซาทิโอแห่งหอการค้า และอุตสาหกรรมแห่งอินโดนีเซียกล่าวว่าการเข้าถึงเรื่องเหล่านั้น จะมีความสำคัญในการเป็นตัวถ่วงที่เพิ่มความเข้มแข็ง ให้ภูมิภาคในการเจรจาต่อรองกับจีน นอกจากลดอัตราภาษีศุลกากรลงแล้วผู้แทนอาวุโสของสิบภาคีของสมาคมอาเซียน และเจ้าหน้าที่ของออสเตรเลีย และนิวซีแลนด์จะประชุมเจรจากันทุกปีเกี่ยวกับประเด็นที่ไม่เกี่ยวข้องกับภาษีศุลกากรที่มองเห็นว่า เป็นอุปสรรคต่อการขยายตัวของการค้านั้นด้วย